CELEX: 62008CN0566
Language: et
Date: 2008-12-22 00:00:00
Title: Kohtuasi C-566/08: 22. detsembril 2008 esitatud hagi — Euroopa Parlament versus Euroopa Liidu Nõukogu

21.2.2009   
            
            
               ET
            
            
               Euroopa Liidu Teataja
            
            
               C 44/37
            
         22. detsembril 2008 esitatud hagi — Euroopa Parlament versus Euroopa Liidu Nõukogu
   (Kohtuasi C-566/08)
   (2009/C 44/63)
   Kohtumenetluse keel: prantsuse
   Pooled
   
      Hageja: Euroopa Parlament (esindajad: R. Passos, G. Mazzini ja D. Gauci)
   
      Kostja: Euroopa Liidu Nõukogu
   Hageja nõuded
   
               —
            
            
               tühistada nõukogu 29. septembri 2008. aasta otsus 2008/780/EÜ India ookeani lõunaosa kalanduskokkuleppe sõlmimise kohta Euroopa Ühenduse nimel (1), kuna sellega on rikutud EÜ asutamislepingut;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   Euroopa Parlament esitab oma hagi põhjendades üheainsa väite, mille kohaselt vaidlustatud otsuse õiguslik alus on väär. Hageja sõnul nähtub selgelt nii EÜ artikli 300 tõlgendusest kui ka käesolevas kohtuasjas vaidlustatud kokkuleppe sisust, et viimane kuulub selliste lepingute hulka, mis kehtestavad koostöömenetluste korraldamisega spetsiifilise institutsioonilise raamistiku. Seega oleks vaidlustatud otsus tulnud vastu võtta EÜ artikli 37 alusel koos EÜ artikli 300 lõike 2 esimese lõigu esimese lause ja lõike 3 teise lõiguga — mis näeb ette Euroopa Parlamendi nõusoleku, mitte EÜ artikli 37 alusel koos EÜ artikli 300 lõike 2 esimese lõigu esimese lause ja lõike 3 esimese lõiguga, mis näeb ette lihtsa konsulteerimise selle institutsiooniga.
   
      (1)  ELT L 268, lk 27.